苏轼
嵇绍似康（并引）?一作戏作贾梁道诗?
．王凌谓贾充曰：“汝非贾梁道之子耶？乃欲以国与人。
”由此观之，梁道之忠于魏也久矣。
司马景王既执凌而归，过梁道庙，凌大呼曰：“我亦大魏之忠臣也。
”及司马景王病，见凌与梁道守而杀之。
二人者，可谓忠义之至，精贯于幽明矣，然梁道之灵，独不能已其子充之奸，至使首发成济之事，此又理之不可晓者也。
故予戏作小诗云。
嵇绍似康为有子，郗超叛鉴是无孙。
如今更恨贾梁道，不杀公闾杀子元。